ปัญหาการติดเชื้อไวรัสเอดส์ ในประเทศไทย
กระทรวงสาธารณสุขไทยเตือนว่า ประชาชนจะติดเชื้อไวรัสเอดส์อีก เป็นจำนวนอาจถึงหนึ่งหมื่นสองพันคนในปีนี้ โดยกลุ่มที่ล่อแหลมที่สุดได้แก่สตรี
กลุ่มต่อต้านเอดส์สวิงกำลังพยายามทำให้เกิดความตระหนักมากขึ้น ในหมู่ตำรวจเกี่ยวกับเรื่องที่น่าวิตกกังวลดังกล่าว ตามถนนสายต่างๆ ในย่านพัฒน์พงศ์ กลุ่มต่อต้านเอดส์สวิงกำลังพยายามทำให้ผู้ที่ให้บริการทางเพศเกิดความตระหนักในเรื่องการป้องกันการติดเชื้อไวรัสเอชไอวีและเอดส์มากขึ้น กลุ่มต่อต้านเอดส์สวิงที่มีคุณสุรางค์จันทร์แจ่ม เป็นผู้อำนวยการซึ่งดำเนินงานอยู่ในหมู่ชายที่ให้บริการทางเพศทั้งที่กรุงเทพมหานคร และที่เมืองพัทยานั้นนำถุงยางอนามัยมาแจกในหมู่ชายที่ให้บริการทางเพศเพื่อเอาไว้ใช้ป้องกัน คุณสุรางค์กล่าวว่าบ่อยครั้งผู้ให้บริการทางเพศมักโดนตำรวจรังควาน คุณสุรางค์กล่าวไว้ตอนนี้ว่าเราพบว่าผู้ให้บริการทางเพศประสบปัญหา หลายต่อหลายครั้งเมื่อมีถุงยางอนามัยอยู่ในความครอบครองเพราะเรื่องนั้นหมายถึงว่า พวกเขาเป็นผู้ให้บริการทางเพศซึ่งเป็นเรื่องผิดกฎหมายในประเทศไทย และพวกเขาจะโดนตำรวจจับกุม ด้วยเหตุนี้ กลุ่มต่อต้านเอดส์ สวิงจึงเปลี่ยนเป้าหมายไปเป็นการเจรจาหารือกับเจ้าที่ตำรวจแทนโดยในชั้นแรกไปปรึกษาหารือตามสถานีตำรวจท้องที่แต่ในเวลาต่อมากลุ่มต่อต้านเอดส์สวิงดำเนินการผ่านทางโครงการอบรม และการให้ความรู้แก่นักเรียนนายร้อยตำรวจ นักเรียนนายร้อยตำรวจชั้นปีสุดท้ายจะไปร่วมงานกับเจ้าหน้าที่ของกลุ่มต่อต้านเอดส์ สวิง เป็นเวลาสามสัปดาห์โดยพวกเขาออกปฏิบัติงานแบบเดียวกัน กับเจ้าหน้าที่ของกลุ่มต่อต้านเอดส์ สวิงนักเรียนนายร้อยตำรวจเหล่านั้น ออกไปตระเวณให้ความรู้แก่พวกที่ให้บริการทางเพศ ที่เดินเร่ขายบริการอยู่ตามท้องถนนหรือตามบาร์แล้วแจกถุงยางอนามัยให้ และพยายามชักจูงให้พวกเขาเข้าใจวิธีป้องกันตัวให้ปลอดพ้นจากการติดเชื้อไวรัสเอชไอวีและเอดส์ หลังจากนั้น บรรดานักเรียนนายร้อยตำรวจก็จะกลับไปรายงานให้เพื่อนร่วมชั้นที่โรงเรียนนายร้อยตำรวจทราบ นักเรียนนายร้อยตำรวจนัชรพลสินวิริยานนท์กล่าวไว้ตอนนี้ว่า กระทรวงสาธารณสุขไทยระบุไว้ ในคำพยากรณ์ครั้งล่าสุดว่าชายและหญิงผู้ให้บริการทางเพศคือกลุ่มที่เสี่ยงต่อการที่ติดเชื้อไวรัสเอชไอวีมากที่สุด ในสัปดาห์นี้กระทรวงสาธารณสุขไทยคาดการณ์ว่า ในปีนี้จะมีผู้ติดเชื้อไวรัสเอชไอวีรุ่นใหม่อาจถึงหนึ่งหมื่นสองพันคนในปัจจุบัน ประเทศไทยมี ผู้ใหญ่ที่ติดเชื้อไวรัสเอชไอวีหรือเป็นเอดส์แล้วมีจำนวนห้าแสนหนึ่งหมื่นหกพันกว่าคนและผู้ที่เสียชีวิตด้วยโรคเอดส์ มีจำนวนหกแสนหนึ่งหมื่นสามพันกว่าราย คุณแพตริก เบนนีผู้ประสานงานด้านเอดส์ของสหประชาชาติ ประจำประเทศไทยกล่าวว่าในขณะที่การพยากรณ์ว่าจะมีผู้ติดเชื้อไวรัสเอชไอวีรุ่นใหม่หนึ่งหมื่นสองพันคนนี้ ดูจะต่ำกว่าตัวเลขที่เป็นจริงที่ประเทศไทยรายงานเกี่ยวกับผู้ติดเชื้อเอชไอวีรุ่นใหม่ ซึ่งมีจำนวนปีละกว่าหนึ่งแสนสองหมื่นคนนั้นในช่วงสิบปีที่แล้วมากทีเดียวแต่แนวโน้มบ่งชี้ว่า การติดเชื้อไวรัสดังกล่าวในกลุ่มที่เสี่ยงมากๆ จะสูงขึ้น คุณแพตริกเบนนีกล่าวไว้ตอนนี้ว่ามีเครื่องบ่งชี้ว่า ในหมู่บุคคลที่เสี่ยงมากที่สุดคือผู้ให้บริการทางเพศทั้งชายและหญิงพวกที่ใช้เข็มฉีดยาเสพติด อัตราการติดเชื้อสูงขึ้นจริงในแต่ละปี ถึงแม้ว่าตัวเลขด้านผู้ติดเชื้อโดยรวมอาจลดลงต่อไปเรื่อยๆ เขากล่าวด้วยว่า เรื่องที่วิตกกังวลกันมากเป็นพิเศษก็คือจำนวนสตรีที่ติดเชื้อซึ่งส่วนใหญ่เพราะคู่สมรสของตนนำมาให้นั้นกำลังมีจำนวนมากขึ้น แต่เขากล่าวว่า ผู้วางนโยบายตระหนักว่าจำเป็นจะต้องดำเนินงานต่อไปอีกโดยอาศัยทุนของรัฐบาลไทย และของสหประชาชาติเพื่อ ปรับปรุงด้านการสร้างความตระหนักและการให้ความรู้แก่มหาชน ประเทศไทยมีแผนจะลดจำนวนผู้เป็นเอดส์รุ่นใหม่ลงโดยการเอื้ออำนวยให้เข้าถึงยาต่อต้านเชื้อไวรัสเอชไอวี และการบำบัดเยียวยา ตลอดจนให้สามารถเข้าถึงสวัสดิการสังคมอย่างไม่จำกัดสำหรับผู้ที่เป็นเอดส์และที่ติดเชื้อไวรัสเอชไอวีกว่าร้อยละ 80 และครอบครัวของพวกเขา